Letea Arbaro

Letea Arbaro estas la plej maljuna natura rezervejo en Rumanio. Ĝi estis establita en 1938, kiam la Rumana Ministra Konsilantaro aprobis decidon n-ro 645 deklarante la arbaron kiel naturrezervejo. Tiu arbaro estis la komenca fundamento de la Danuba Riverdelta Biosfera Rezervo, kiu estis deklarita Monda Heredaĵo de Unesko. Ĝi estis internacie rekonita kiel biosfera rezervejo sub la Programo de Homoj kaj Biosfero de Unesko en 1992.UNEP-WCMC Protected Areas Programme - Danube Delta Biosphere Reserve.

 Priskribo 
Letea Arbaro situas inter la Sulina kaj Chilia branĉoj de Danubo en la riverdelto de Danubo. Ĝi kovras areon de ĉirkaŭ 2,825 ha (6,980 akreoj)."Padurea Letea Scientific Reserve". protectedplanet.net.

Ĝi havas subtropikan aspekton, pro la ĉeesto de la tropika grimpoplanto nomita kornikalo (Periploca graeca). Tio estas mediteranea planto kiu trovas sian plej nordan rifuĝon en la Riverdelto de Danubo. Kune kun tio, specoj de liano kaj aliaj grimpoplantoj estas teksitaj sur la branĉoj de la arboj, kiel ekzemple la sovaĝa rebo, la lupolo kaj la hedero.Danube Delta Biosphere Reserve - General Presentation . Danube Delta Biosphere Reserve Authority.

 Vegetaĵaro 
Letea Arbaro estas formita plejparte de arboj kiel blanka poplo (Populus alba), nigra poplo (Populus nigra), ulmo (Ulmus sp.), tigfrukta kverko (Quercus robur), arĝenta tilio (Tilia tomentosa), mallarĝfolia frakseno (Fraxinus angustifolia) kaj nigra alno (Alnus glutinosa). Kune kun tiuj supraj, ĝi estas kompletigita per riĉa skalo de sub-arbedaj specioj.

 Faŭno 
Ĝi ankaŭ estas hejmo por riĉa faŭno kiel la ruĝpieda falko (Falco vespertinus), la blankvosta maraglo (Haliaeetus albicilla), la rulo (Coracias sp.), la upupo (Upupa sp.), la ursinia vipero (Vipera ursinii) kaj la Riverdelto de Danubo-ĉevalo (Equus ferus caballus). Ekzistas ĉirkaŭ 1 600 insektspecioj identigis.Tulcea: Animalele semi-salbatice ameninta Padurea Letea . (Arkivita en archive.org)

 Referencoj 

 Eksteraj ligiloj 

 Danube Delta - Letea Forest 
 Danube Delta Biosphere Reserve - UNESCO World Heritage Center

Kategorio:Naciaj parkoj en Rumanio
Kategorio:Naturrezervejoj en Rumanio
Kategorio:Distrikto Tulcea
Kategorio:Plantoj de Rumanio
Kategorio:Aperis en 1938